
	HRVATSKI DRŽAVNI ARHIV

Marulićev trg 21, 10000 Zagreb, Hrvatska

tel: 385 (1) 48 01 999, fax: 385 (1) 48 29 000

www: http://www.arhiv.hr, e-mail: hda@arhiv.hr


KLASA: 112-06/17-01/04
URBROJ: 565-02/1-17-1
Zagreb, 31. listopada 2017.

Na temelju članka 40. Statuta Hrvatskog državnog arhiva i članka 6. stavka 1. Zakona o poticanju zapošljavanja (Narodne novine, broj 57/12, 102/12, 16/17), Hrvatski državni arhiv objavljuje 

JAVNI POZIV

za prijem polaznika/polaznice na stručno osposobljavanje za rad bez zasnivanja radnog odnosa za radno mjesto 

1. Viši/a arhivski/a tehničar/ka specijalist/ica za elektroničke medije – 1 polaznik/polaznica u trajanju od 12 mjeseci s punim radnim vremenom

Uvjeti: 

· završen preddiplomski sveučilišni studij ili stručni studij, odnosno studij kojim je stečena viša stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju (»Narodne novine«, br. 123/03., 198/03., 105/04., 174/04, 46/07, 45/09, 63/11, 94/13, 139/13, 101/14, 60/15), ili drugi odgovarajući program stručnog osposobljavanja,  
· poznavanje jednog stranog jezika

Uz pisanu prijavu na Javni poziv potrebno je priložiti: 

· životopis (vlastoručno potpisan),

· dokaz o odgovarajućem stupnju obrazovanja (preslika svjedodžbe),

· presliku osobne iskaznice,

· presliku domovnice,

· elektronički zapis Hrvatskog zavoda za mirovinsko osiguranje iz matične evidencije s podacima o radnom stažu (ne stariji od 30 dana),

· uvjerenje Hrvatskog zavoda za zapošljavanje da je kandidat/kinja prijavljen/a u evidenciju nezaposlenih osoba duže od 30 dana (ne starije od 30 dana), 

· dokaz o poznavanju jednoga svjetskog jezika, i to preslik svjedodžbe srednje škole iz koje je vidljivo da je položen strani jezik ili preslik potvrde škole stranih jezika.

Na javni poziv mogu se prijaviti osobe oba spola. 

Rok za podnošenje prijave je osam dana od dana objave Javnog poziva od strane Hrvatskog zavoda za zapošljavanje, na adresu: Hrvatski državni arhiv, Zagreb, Marulićev trg 21, s naznakom: „Ne otvaraj – Javni poziv za stručno osposobljavanje za rad bez zasnivanja radnog odnosa za radno mjesto „viši/a arhivski/a tehničar/ka specijalist/ica za elektroničke medije“. 

Nepravodobne i nepotpune prijave neće biti razmatrane. 

Za osobe koje budu odabrane Hrvatski držani arhiv podnijet će Hrvatskom zavodu za zapošljavanje zahtjev za financiranje programa stručnog osposobljavanja za rad bez zasnivanja radnog odnosa. 

Javni poziv objavit će se u Biltenu Hrvatskog zavoda za zapošljavanje te na internetskim stranicama Hrvatskog državnog arhiva, Ministarstva kulture i Hrvatskog zavoda za zapošljavanje. 

